עד ראייה לתאונה: "קרה לי נס" (צילום : אסף מגל, אסי אסיבון, רן יצחק, קובי ריכטר, TPS)

"שמרתי מרחק של 50 מטר מהמשאית ופתאום ראיתי שהמנוף שלה נתקע בגשר". כך סיפר הערב (ב') רונן גיא, עד ראייה להתנגשות המשאית בגשר רמת אלחנן בכביש 4 בגבעת שמואל. צוותי כיבוי עדיין מנסים לחלץ את הנהג שנלכד במשאית. עומסים כבדים נרשמים בכביש שנחסם לתנועה מצפון לדרום. בכיוון השני, מדרום לצפון - הכביש נפתח לתנועה.

נתקעים בעומסי הענק? כתבו למייל האדום של ynet

גיא סיפר ל-ynet כי שקל לעקוף את המשאית. "החלטתי בסוף שלא ואז ראיתי מה קרה. חשבתי שזה פיגוע. עצרתי את הרכב בפתאומיות ויצאתי החוצה לראות מה קורה. אנשים החלו לצרוח. חשבתי לעקוף מצד שמאל, אבל ויתרתי. קרה לי נס".

זירת קריסת הגשר (צילום: אסי אסיבון, רן יצחק, קובי ריכטר, TPS)

הנהג נפצע קשה ככל הנראה, לאחר שהמשאית שבה נסע מדרום לצפון התנגשה בגשר רמת אלחנן להולכי רגל סמוך לגבעת שמואל. שוטר נוסף נפצע קל בניסיונות החילוץ. מדובר בגשר שנמצא כמה עשרות מטרים מגשר קוקה קולה ומחבר בין בני ברק לגבעת שמואל בכביש 4.

במקום פועלים 13 צוותי כיבוי. לוחמי האש מנסרים את גדר ההפרדה כדי לאפשר למנוף ענק להרים את הגשר מעל המשאית המחוצה.

(צילום: קובי ריכטר TPS)





(צילום: קובי ריכטר TPS)









(צילום: רן יצחק)





















(צילום: ערן רבינוביץ)





(צילום: Noa Ben-Artzi Cohen)





מהמשטרה נמסר כי הציבור מתבקש לא להגיע לאזור קריסת הגשר: "הדבר מפריע לעבודת כוחות ההצלה והמשטרה ואף מסכן חיים".

עוד מסרו כי ציבור הנהגים שבאים מצפון לדרום מתבקשים לפנות בצומת מורשה לכביש 5 לכיוון ראש העין או לחילופין לפנות מערבה לכביש 20 (נתיבי איילון).

הבאים מדרום לצפון: יש לצאת במחלף מסובים ולפנות לכביש 461 עד צומת הטייסים. בצומת יש לפנות שמאלה לכיוון כביש 40.

ציבור הנהגים הנמצא על כביש 4 בקטע הסגור לתנועה מתבקש לצאת במחלף גהה לכיוון רחוב ז'בוטינסקי (לכיוון בני ברק/ פתח תקווה).